# Ar Barier, ar Fagoder an hag Azen

| ◄ An Daoulagad hag ar Fri | Ar Barier, ar Fagoder an hag Azen | Ar Barz ha Mevellou ar Roue ► |
Guechall e voa e kær Bagdad eur barier dispar. Dornet mad oa, hag ar brud anezhan a ioa en em skignet tro var dro. Kementse a lakeas kement a fouge hag a vrabans enha, ma ne brije mui ober ho baro nemet d’ar re vras, d’an dud a reng huel. Pa deue re all d’he stal, e lakea he botred, he vevellou d’ho zouza.
Hogen eun dervez eur fagoder paour, a c’houneze he vouet o verza eun tam coat bennag ha ne vouie ket pebez brabanser oa Ali, (rag Ali a reat euz ar barier), a deuas da ginnigen dezhan eur zamik keuneut var gein eun azen. Ali ne brene morse ar pez en doa izom nemet a vraz, hag a ioa fae gantha prena keuneut evelse dioc’h ar zam. Evit eta rei kentel d’ar fagoder ha deski dezhan eur vech all da biou mont da ginnig he zammou keuneut setu hen o lavaret :
— Pegement da zamm keuneut ?
— Kement-ma.
— Din eo ; mes ive kement tam coat so var da azen a vezo din.
— Petra-ta, eme ar fagoder.
Pa voue dizamet al loen ; hag ar bas, e me ar barier ! ar bas zo coat hag evelse eo din ive, rak lavaret em eus : kement tam coat zo var an azen.
Ar fagoder souezet, a fell dezhan rebarbi ; mes Ali a ra d’he vevellou cas ar bas gantho, a ro he arc’hant d’ar fagoder, hag her bount er meaz euz an ti.
Ar fagoder a red da gaout ar C’hadi (ar gouarner) hogen al lezen a ioa en he enep, hag ar C’hadi ne ellaz ober netra evithan. Mont a reas neuze da gaout hema, da gaout hennont ; mes nicun ne elle terri al lezen evit he zicour. Erfin o veza cavet ar C’halif, (roue) he unan var ar ru, en em daolas d’he dreid hag e lavaras dezhan petra a ioa digouezet gantha. Ar C’halif a lavaras dezhan evel ar re all, ne alle ket terri al lezen, mes soubla a reas da lavaret dezhan en he scouarn eur ger bennak goustadig, hag ar fagoder a ieaz ac’hano laouen bras goude beza stouet teir guech bete’n douar.
Eun nebeut dcrveziou goude, ar fagoder en em gavaz adarre e kichen dor ar barier faeüs. Mont a ra en ti : Clevet em euz, emezhan, oac’h eur barier dispar, hag ez eus savet c’hoant ganhen da velet va baro troc’het ganeoc’h. Evit pegement e rafac’h va baro ha va c’hribel din-me ha d’am c’hamarad zo aze er meaz ? Ali, evit cas ar fagoder en he dro, a c’houlennaz eun dornat mad a arc’hant ; ar fagoder avad hen dalc’has dioc’htu e ger.
Setu eta ar barier otuz o kempen he varo hag he vleo d’ar fagoder. Pa voa echu : lavar d’as camarad dont, emezhan. Ar fagoder a ia da gerc’hat… he azen a ioa e toul an or. Ar barier en em laca da loskel leoudouet ha da lavaret ne voa netra c’hreat etrezho. Ar fagoder her gortoze eno. Redeg a ra da di ar c’halif, hag hema a gas dioc’htu tud da ger-c’hat ar barier, o c’hourc’hemen dezhan digas gantha he razouer hag he zizail, pe he wencle.
Pa voa digouezet, ar c’halif a ziskuezas dezhan eur vanden zoudardet a ioa eno bizier gantho en ho daouarn evit larda dezhan he gein hag he gostou, ma ne rea ket dioc’htu ar pez en doa prometet d’ar fagoder. O velet-se, ar barier a goezaz he veudig en he zorn, hag en em lakeaz, en eur grena, da ober he varo hag he gribel d’an azen. Cals saoun a rencas da gaout, ec’h ellit cridi, ha goaperez avoalc’h a glevaz epad ma rea he dam labour. N’oa ket re otus pa voue lezet da vont ac’hano. Ar fagoder en devoue eur zom ac’hant digant ar C’halif pehini a voue meulet ha trugareket gant an oll da veza discaret evelse fouge ha brabans ar barier faeüs.